CELEX: 32020D0905
Language: el
Date: 2020-06-29 00:00:00
Title: Απόφαση (ΚΕΠΠΑ) 2020/905 του Συμβουλίου της 29ης Ιουνίου 2020 περί τροποποίησης της απόφασης (ΚΕΠΠΑ) 2017/1428 προς στήριξη της υλοποίησης του σχεδίου δράσης του Μαπούτο για την εφαρμογή της σύμβασης του 1997 για την απαγόρευση της χρήσης, της αποθήκευσης, της παραγωγής και της διακίνησης ναρκών κατά προσωπικού και για την καταστροφή τους

30.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 207/35
               
            
         ΑΠΟΦΑΣΗ (ΚΕΠΠΑ) 2020/905 ΤΟΥ ΣΥΜΒΟΥΛΙΟΥ
         της 29ης Ιουνίου 2020
         περί τροποποίησης της απόφασης (ΚΕΠΠΑ) 2017/1428 προς στήριξη της υλοποίησης του σχεδίου δράσης του Μαπούτο για την εφαρμογή της σύμβασης του 1997 για την απαγόρευση της χρήσης, της αποθήκευσης, της παραγωγής και της διακίνησης ναρκών κατά προσωπικού και για την καταστροφή τους
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη, τη συνθήκη για την Ευρωπαϊκή Ένωση, και ιδίως τα άρθρα 28 παράγραφος 1 και 31 παράγραφος 1,
         Έχοντας υπόψη, την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 4 Αυγούστου 2017, το Συμβούλιο εξέδωσε την απόφαση (ΚΕΠΠΑ) 2017/1428 (1) με την οποία προβλέπεται προθεσμία 36 μηνών από την ημερομηνία σύναψης της χρηματοδοτικής συμφωνίας περί της οποίας στο άρθρο 3 παράγραφος 3 της εν λόγω απόφασης, για την υλοποίηση των δραστηριοτήτων που αναφέρονται στο άρθρο 1 αυτής.
                  
               
                     (2)
                  
                  
                     Η χρηματοδοτική συμφωνία με τη Μονάδα υποστήριξης της εφαρμογής της σύμβασης για την απαγόρευση των ναρκών της χρήσης, της αποθήκευσης, της παραγωγής και της διακίνησης ναρκών κατά προσωπικού και για την καταστροφή τους («ISU»), η οποία εκπροσωπείται από το Διεθνές Κέντρο άρσης ναρκοπεδίων για ανθρωπιστικούς λόγους της Γενεύης, που είναι ο φορέας υλοποίησης της απόφασης (ΚΕΠΠΑ) 2017/1428, υπεγράφη στις 30 Οκτωβρίου 2017 και λήγει στις 29 Οκτωβρίου 2020.
                  
               
                     (3)
                  
                  
                     Στις 16 Απριλίου 2020, η ISU ζήτησε τετράμηνη παράταση, χωρίς επιπλέον κόστος, της προθεσμίας εφαρμογής της απόφασης (ΚΕΠΠΑ) 2017/1428 έως τις 28 Φεβρουαρίου 2021, λόγω της πανδημίας της COVID-19 και των περιορισμών των διεθνών ταξιδίων.
                  
               
                     (4)
                  
                  
                     Η συνέχιση των δραστηριοτήτων που αναφέρονται στο άρθρο 1 της απόφασης (ΚΕΠΠΑ) 2017/1428 έως τις 28 Φεβρουαρίου 2021, δεν έχει καμία επίπτωση επί των πόρων.
                  
               
                     (5)
                  
                  
                     Η απόφαση (ΚΕΠΠΑ) 2017/1428 πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 5 της απόφασης (ΚΕΠΠΑ) 2017/1428 αντικαθίσταται από το ακόλουθο κείμενο:
            
               
                  «Άρθρο 5
                  
                  Η παρούσα απόφαση αρχίζει να ισχύει την ημερομηνία της έκδοσής της.
                  Παύει να ισχύει στις 28 Φεβρουαρίου 2021.».
               
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 29 Ιουνίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  Απόφαση (ΚΕΠΠΑ) 2017/1428 του Συμβουλίου, της 4ης Αυγούστου 2017, προς στήριξη της υλοποίησης του σχεδίου δράσης του Μαπούτο για την εφαρμογή της σύμβασης του 1997 για την απαγόρευση της χρήσης, της αποθήκευσης, της παραγωγής και της διακίνησης ναρκών κατά προσωπικού και για την καταστροφή τους (ΕΕ L 204 της 5.8.2017, σ. 101).